ai4bharat/Pralekha huggingface dataset:
భారత పోటీ ప్రోత్సాహక సంఘం
ఏజియాస్ ఫెడరల్ లైఫ్ ఇన్సూరెన్స్ కంపెనీ లిమిటెడ్ను ఏజియాస్ ఇన్సూరెన్స్ ఇంటర్నేషనల్ NV కొనుగోలు చేయడానికి ఆమోదం తెలిపిన సీసీఐ
ఏజియాస్ ఫెడరల్ లైఫ్ ఇన్సూరెన్స్ కంపెనీ లిమిటెడ్ను ఏజియాస్ ఇన్సూరెన్స్ ఇంటర్నేషనల్ ఎన్ వి కొనుగోలు చేయడానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ఏజియాస్ ఫెడరల్ లైఫ్ ఇన్సూరెన్స్ కంపెనీ లిమిటెడ్లో మరిన్ని వాటాలను కొనుగోలు చేసేందుకు ఏజియాస్ ఇన్సూరెన్స్ ఇంటర్నేషనల్ ఎన్ వి  ఒక ప్రతిపాదన సిద్ధం చేసింది.
ఏజియాస్ గ్రూప్ అంతిమ హోల్డింగ్ కంపెనీగా ఏజియాస్ పనిచేస్తోంది. అంతర్జాతీయ బీమా సంస్థ అయిన ఏజియాస్ యూరప్ మరియు ఆసియాలో వ్యాపార కార్యక్రమాలు నిర్వహిస్తున్నది. జీవిత భీమా సేవలు,
సాధారణ జీవితేతర బీమా సేవలు, రీ ఇన్సూరెన్స్ సేవలు మరియు బీమా ఉత్పత్తుల రంగంలో ఏజియాస్ సేవలు విస్తరించి ఉన్నాయి.
భారతదేశంలో టర్మ్ ప్లాన్, చైల్డ్ ప్లాన్, ULIP ప్లాన్, సేవింగ్ ప్లాన్, రిటైర్మెంట్ సొల్యూషన్స్, హెల్త్ ప్లాన్, గ్రూప్ ప్లాన్, ఆన్లైన్ ప్లాన్లు మొదలైన కేటగిరీ కింద జీవిత బీమా ఉత్పత్తులను అందించే వ్యాపారంలో ఏఎఫ్ఎల్ఐ ఉంది.
ఏఎఫ్ఎల్ఐలో ఏజియాస్ ప్రస్తుతం 49% వాటాను కలిగి ఉంది ఏఎఫ్ఎల్ఐ కార్యకలాపాలను ఇతర వాటాదారులైన ఐడీబీఐ మరియు ఫెడరల్ బ్యాంక్తో పాటు ఏఎఫ్ఎల్ఐ సంయుక్తంగా నియంత్రిస్తున్నది.
దీనికి సంబంధించిన సీసీసీ వివరణాత్మక ఉత్తర్వులు విడుదల అవుతాయి.
నూతన మరియు పునరుత్పాదక శక్తి మంత్రిత్వ శాఖ
జాతీయ హరిత హైడ్రోజన్ మిషన్ కింద నిర్దేశించిన లక్ష్యం మేరకు హరిత హైడ్రజన్ ఉత్పత్తి , వినియోగం ద్వారా సంవత్సరానికి 50ఎం.ఎం.టి ల కార్బన్ డయాక్సైడ్ ఉద్గారాలను నిరోధించవచ్చు: కేంద్ర నూతన , పునరుత్పాదక ఇంధన శాఖ మంత్రి ఆర్.కె.సింగ్
భారత్ జి 20 అధ్యక్షతన 22 జూలై 2023న , జి 20 ఇంధన పరివర్తన మంత్రుల సమావేశం జరిగింది. ఈ సమావేశంలో సభ్యులు, సుస్థిర, అందరికీ సమానంగా అందుబాటులో ఉండే అన్ని
దేశాలకు ప్రయోజనం కలిగించే అంతర్జాతీయ హైడ్రో జన్ వ్యవస్థ గురించి చర్చించినట్టు కేంద్ర నూతన , పునరుత్పాదక ఇంధన, విద్యుత్ శాఖ మంత్రి ఆర్.కె.సింగ్ తెలిపారు. ఇందుకు సంబంధించి,
ఉన్నతస్థాయిలో స్వచ్ఛందంగా హైడ్రోజన్ అందుబాటుకు సంబంధించిన విధానాలు అనుసరించాలని నిర్ణయించారు. ఇందులో హైడ్రోజన్ను స్వేచ్ఛగా, నిష్పాక్షికంగా వాణిజ్యానికి అవకాశం కల్పించడం,
ఉద్గారాలు లేని లేదా, తక్కువ ఉద్గారాల సాంకేతికతను అందుబాటులోకి తేవడం ఇందులో ఉన్నాయి. హరిత హైడ్రోజన్ రంగం అభివృద్ధికి ప్రభుత్వం ద్వైపాక్షికంగా పలు దేశాలతో సహకరిస్తోంది. 2023 జనవరి 4న జరిగిన కేంద్ర కేబినెట్లో 19,744 కోట్ల రూపాయల పెట్టుబడితో జాతీయ గ్రీన్ హైడ్రోజన్ మిషన్ ను ప్రకటించింది.
ఈ మిషన్ కింద వివిధ ఆర్థిక,ఆర్థికేతర అంశాలను ప్రకటించారు. అందులో కింది అంశాలు ఉన్నాయి.
1. దేశీయంగా విరివిగా వాడడం,ఎగుమతుల కారణంగా డిమాండ్ ను సృష్టించడం.
2.హరిత హైడ్రోజన్ పరివర్తన కార్యక్రమం కింద, ఎలక్ట్రొలైజర్లు, హరిత హైడ్రోజన్ తయారీదారులకు ప్రోత్సాహకాలు.
3. స్టీలు, మొబిలిటి, షిప్పింగ్ తదితరాలకు పైలట్ ప్రాజెక్టులు
4.గ్రీన్ హైడ్రోజన్ హబ్ల అభివృద్ది
5.మౌలిక వసతుల అభివృద్ధికి మద్దతు.
6.రెగ్యులేషన్స్, స్టాండర్డ్స్ కు సంబంధించి పటిష్టమైన ప్రేమ్ వర్క్ ఏర్పాటు
7. పరిశోధన ,అభివృద్ధి కార్యక్రమం
8. నైపుణ్యాభివృద్ధి
9. ప్రజాచైతన్య, ఔట్ రీచ్ కార్యక్రమం
గ్రీన్ హైడ్రోజన్ పరివర్తన  కార్యక్రమం, 17, 490 కోట్ల రూపాయల పెట్టుబడితో చేపట్టిన కీలక ఆర్ధిక వ్యూహాత్మక కార్యక్రమం.
ఈ కార్యక్రమం కింద రెండు ప్రత్యేక ఆర్ధిక ప్రోత్సాహకాలు ఉన్నాయి. ఇవి దేశీయ ఎలక్ట్రొలైజర్ల తయారీ దారులు, హరిత హైడ్రోజన్ ఉత్పత్తి దారులకు ఉపకరిస్తాయి. ప్రోత్సాహకాలకు సంబంధించి ప్రభుత్వం తగిన మార్గదర్శకాలను జారీచేసింది.
ఈ మిషన్ 2030 సంవత్సరం నాటికి సంవత్సరానికి 5 ఎంఎంటి ల హరిత హైడ్రోజన్ సామర్ధ్యంతో దేశం నాయకత్వ స్థానంలో ఉంటుందని మంత్రి తెలిపారు. లక్షిత పరిమాణంలో హరిత హైడ్రోజన్ వాడడం వల్ల,
సంవత్సరానికి 50 ఎంఎంటి కార్బన్ డయాక్సైడ్ విడుదలను అరికట్టవచ్చని మంత్రి తెలిపారు.
ఈ సమాచారాన్ని కేంద్ర నూతన, పునరుత్పాదక ఇంధనం,విద్యుత్ శాఖ మంత్రి శ్రీ ఆర్.కె.సింగ్ 2023 ఆగస్టు 1న రాజ్యసభలో ఒక ప్రశ్నకు, ఇచ్చిన లిఖితపూర్వక సమాధానం లో తెలిపారు.
ఆర్థిక మంత్రిత్వ శాఖ
ఆర్థిక సంవత్సరం 2021-22: పెరుగుతున్న పారిశ్రామిక వృద్ధి, నియంత్రిత ద్రవ్యోల్బణం మరియు బలమైన సేవల పునరుద్ధరణ
సెప్టెంబరు, 2021 నెలకు సంబంధించి పారిశ్రామిక ఉత్పత్తి సూచిక  శీఘ్ర అంచనాల విడుదల పారిశ్రామిక ఉత్పత్తిలో స్థిరమైన పెరుగుదలను చూపుతోంది. 2021-22 ఆర్థిక సంవత్సరంలో ఐఐపి, క్యూ1లో సగటున 121.3 నుండి క్యూ2లో 130.2 కి పెరిగింది. క్యూ2లో ఐఐపి ఇంకా ఎక్కువగానే ఉండేది, అయితే భారీ రుతుపవనాల కారణంగా మైనింగ్ కార్యకలాపాలకు ముఖ్యంగా బొగ్గుకు అంతరాయం కలిగింది, తత్ఫలితంగా విద్యుత్ ఉత్పత్తిపై ప్రభావం పడి మొత్తం ఉత్పత్తి సూచిక వృద్ధిని తగ్గించేసింది.
ఐఐపిలో ఉత్పాదక సూచిక స్థిరంగా ఉంది. అక్టోబర్, 2021లో తయారీ రంగం 55.9 కి చేరుకోవడం కోసం పర్చేజింగ్ మేనేజర్స్ ఇండెక్స్ లో ఎనిమిది నెలల గరిష్ట స్థాయికి ప్రతిబింబించేలా తదుపరి నెలల్లో పెరిగే అవకాశం ఉంది.
క్యాపిటల్ గూడ్స్ ఇండెక్స్లో 2021-22 ఆర్థిక సంవత్సరపు క్యూ1లో సగటున 74.0 నుంచి క్యూ2లో 91.7 కి పెట్టుబడిలో గణనీయమైన రికవరీని సాధించింది.
2021-22 ఆర్థిక సంవత్సరంలో వినియోగం పెరగడం ద్వారా పెట్టుబడి ప్రేరేపితమయ్యే స్పష్టమైన సంకేతాలు ఉన్నాయి, ఎందుకంటే వినియోగదారు డ్యూరబుల్స్ ఇండెక్స్ Q1లో 91.7 నుండి క్యూ2లో 121.2కి పెరిగింది, అయితే వినియోగదారు నాన్-డ్యూరబుల్స్ ఇండెక్స్ కూడా రెండు త్రైమాసికాల్లో 139.1 నుండి 146.9కి పెరిగింది.
అక్టోబరు 2021 నెల వినియోగదారుల ధరల సూచిక  సంఖ్యల విడుదల వార్షిక వినియోగదారు ధరల ద్రవ్యోల్బణం తగ్గుదల ఇప్పుడు 2021-22 ఆర్థిక సంవత్సరంలో క్రమంగా సర్దుబాటయిందని సూచిస్తోంది. వార్షిక సిపిఐ ద్రవ్యోల్బణం క్యూ1లో 5.6 శాతం నుండి క్యూ2లో 5.1 శాతానికి తగ్గింది మరియు 2021-22 ఆర్థిక సంవత్సరం అక్టోబర్లో 4.5 శాతానికి తగ్గింది.
అదేవిధంగా, వినియోగదారుల ఆహార ధరల ద్రవ్యోల్బణం  2021-22 ఆర్థిక సంవత్సరపు క్యూ1లో 4.0 శాతం నుంచి క్యూ2లో 2.6 శాతానికి మరియు అక్టోబరులో 0.8 శాతానికి తగ్గింది.
ఈ-వే బిల్లులు, విద్యుత్ వినియోగం మరియు జిఎస్టి వసూళ్లతో సహా అనేక హై ఫ్రీక్వెన్సీ ఇండికేటర్ల తాజా స్థాయిలలో ప్రతిబింబించినట్లుగా 2021-22 ఆర్థిక సంవత్సరంలో కార్యాచరణ స్థాయిలు క్రమంగా పెరుగుతున్నాయి. జిఎస్టి వసూళ్లు 2021-22 ఆర్థిక సంవత్సరంలో వృద్ధి చెంది, వృద్ధి పునరుద్ధరణ పటిష్టతను ప్రతిబింబిస్తూ, అక్టోబర్, 2021లో దాని రెండవ అత్యధిక నెలవారీ వసూళ్లైన రూ.1.3 లక్షల కోట్లకు చేరుకుంది. అక్టోబర్ 2021లో ట్రాక్టర్ విక్రయాలు రికార్డు స్థాయిలో 1,15,615 యూనిట్లకు చేరాయి, సెప్టెంబర్ 2021 వాల్యూమ్ల కంటే 25 % ఎక్కువ, ఇది వ్యవసాయ రంగంలో స్థిరమైన వృద్ధిని సూచిస్తుంది.
పిఎంఐ సేవలు అక్టోబర్, 2021లో దశాబ్దాల గరిష్ట స్థాయి 58.4కి చేరుకున్నాయి, మహమ్మారి బలహీనపడటంతో కాంటాక్ట్ ఆధారిత సేవల రంగంలో బలమైన పునరుద్ధరణను సూచిస్తోంది. 2021-22 ఆర్థిక సంవత్సరపు క్యూ1లో విశ్రాంతి గమ్యస్థానాలలో సగటు హోటల్ ఆక్యుపెన్సీ రేటు 55 శాతం నుండి క్యూ2లో 60 శాతానికి పైగా పెరగడం సేవా రంగం ఆశావాదాన్ని నొక్కి చెబుతోంది.
2021-22 ఆర్థిక సంవత్సరం అక్టోబర్లో వరుసగా ఏడవ నెలలో 30 బిలియన్ డాలర్లు దాటిన భారతదేశ ఆర్థిక వ్యవస్థకు ఎగుమతులు వృద్ధి ఇంజిన్గా కనిపిస్తున్నాయి. సంచిత ప్రాతిపదికన, ఏప్రిల్-అక్టోబర్లో భారతదేశ సరుకుల ఎగుమతులు 232.58 బిలియన్ డాలర్లుగా ఉన్నాయి, ఇది 2019లో ఇదే కాలంలో 54.5% పెరిగింది.
2021-22 ఆర్థిక సంవత్సరంలో షెడ్యూల్డ్ వాణిజ్య బ్యాంకుల బకాయి క్రెడిట్ క్రమంగా పెరుగుతోంది. ముఖ్యంగా రిటైల్ క్రెడిట్ ఆర్థిక వ్యవస్థలో వినియోగాన్ని పటిష్టం చేసే సూచనగా గణనీయంగా పెరుగుతోంది. సిబిల్ ప్రకారం, ఆర్థిక కార్యకలాపాలు ఊపందుకున్నందున 2021 ఫిబ్రవరి, అక్టోబర్ మధ్య విచారణ వాల్యూమ్లు 54 శాతం పెరిగాయి.
ప్రధాన మంత్రి కార్యాలయం
2022 ఉపరాష్ట్రపతి ఎన్నిక సందర్భంగా ఓటు వేసిన ప్రధానమంత్రి
ప్రధానమంత్రి శ్రీనరేంద్ర మోదీ, 2022 ఉపరాష్ట్రపతి ఎన్నిక సందర్భంగా ఓటువేశారు.
ఈ సందర్భంగా ఆయన ఒక ట్వీట్ చేస్తూ,
“2022 ఉపరాష్ట్రపతి ఎన్నికలో ఓటు వేశాను”
(--నరేంద్రమోదీ, ఆగస్టు 6,2022
అని తెలిపారు.
రహదారి రవాణా, హైవేల మంత్రిత్వ శాఖ
సెప్టెంబర్ 8న బెంగళూరులో ‘మంథన్’ కార్యక్రమాన్ని ప్రారంభించనున్న శ్రీ నితిన్ గడ్కరీ
కేంద్ర రోడ్డు, రవాణా మరియు రహదారుల శాఖ మంత్రి శ్రీ నితిన్ గడ్కరీ "మంథన్" కార్యక్రమాన్ని సెప్టెంబరు 08, 2022న బెంగుళూరులో ప్రారంభించనున్నారు. ఆయనతో పాటు జనరల్  VK సింగ్ , కేంద్ర రోడ్డు, రవాణా మరియు రహదారుల శాఖ సహాయ మంత్రి మరియు పౌర విమానయానం, మరియు కర్ణాటక ముఖ్యమంత్రి శ్రీ బసవరాజ్ బొమ్మై హాజరుకాన్నారు.
కేంద్ర రోడ్డు రవాణా మరియు రహదారుల మంత్రిత్వ శాఖ ‘మంథన్’ పేరుతో మూడు రోజుల సదస్సు, పబ్లిక్ ఎక్స్పో నిర్వహిస్తోంది. రోడ్లు, రవాణా మరియు లాజిస్టిక్స్ రంగంలో వివిధ సమస్యలు, అవకాశాలపై చర్చలు జరుపనున్నారు. పరిశ్రమ నుండి ఉత్తమ అభ్యాసాలు, విధాన మద్దతు మరియు సామర్థ్య అభివృద్ధి భాగస్వామ్యం కోసం ఇందులో దేశంలోని రాష్ట్రాలు, కేంద్ర పాలిత ప్రాంతాలు, ఇతర ముఖ్య వాటాదారులతో పాల్గొనే విధంగా లక్ష్యం పెట్టుకుంది. మంథన్ ఇతివృత్తం ‘‘ఐడియాస్ టు యాక్షన్: టువర్డ్స్ ఎ స్మార్ట్, సస్టైనబుల్, రోడ్ ఇన్ఫ్రా, మొబిలిటీ మరియు లాజిస్టిక్స్ ఎకోసిస్టమ్.’’
పిడబ్ల్యుడి, రవాణా మరియు పరిశ్రమల మంత్రిత్వ శాఖలకు చెందిన పలువురు రాష్ట్ర మంత్రులు మరియు ఈ మంత్రిత్వ శాఖలకు చెందిన సీనియర్ ప్రభుత్వ అధికారులు ఈ సదస్సులో పాల్గొంటారు. అంతేకాకుండా, ఈ కార్యక్రమంలో ప్రముఖ పరిశ్రమ నాయకులు మరియు నిపుణులు కూడా పాల్గొననున్నారు. వీరితో పాటు, కేంద్ర రోడ్డు, రవాణా మరియు రహదారుల శాఖ మరియు ఎన్హెచ్ఏఐ నుండి సీనియర్ అధికారులు, పాలసీ ప్లానర్లు, నిపుణులు, కార్పొరేట్ నాయకులు మరియు సాంకేతిక నిపుణులు కూడా ఈ కార్యక్రమంలో చర్చల్లో పాల్గొంటారు.
చర్చలు మూడు విస్తృత అంశాలను కలిగి ఉండనున్నాయి: మొదటిది, రోడ్లపై, రహదారి అభివృద్ధి, కొత్త మెటీరియల్స్ మరియు సాంకేతికత మరియు రహదారి భద్రత. రెండవది, రవాణా రంగంలో, ఎలక్ట్రిక్ వాహనాలు మరియు ఇతరులతో పాటు వాహన భద్రత.; మూడవది, ప్రత్యామ్నాయ మరియు భవిష్యత్ చలనశీలత, రోప్వేలు, మల్టీమోడల్ లాజిస్టిక్స్ పార్కులు, పర్వతమాల మరియు డిజిటల్ జోక్యాలను కవర్ చేస్తుంది, కొన్నింటిని పేర్కొనవచ్చు. అదనంగా, ఈ కార్యక్రమంలో రవాణా అభివృద్ధి మండలి 41వ సమావేశం నిర్వహించబడుతుంది. ఈవెంట్ సందర్భంగా నెక్స్ట్-జెన్ ఎం పరివాహన్ మొబైల్ యాప్ సైతం లాంచ్ చేయబడుతుంది.
సెప్టెంబరు 8 సాయంత్రం గాయత్రీ విహార్, ప్యాలెస్ గ్రౌండ్స్లో ఓపెన్-టు పబ్లిక్ డ్రోన్ షో కూడా ప్రయత్నం చేయబడింది.
కాన్ఫరెన్స్తో పాటు నిర్వహించబడిన మూడు రోజుల పబ్లిక్ ఎక్స్పో, హైవే డెవలప్మెంట్లో సాంకేతికతలు మరియు మెటీరియల్లను ప్రదర్శించడం మరియు భారతమాల, పర్వతమాల మరియు EVల వంటి కొన్ని కొత్త కార్యక్రమాలను ప్రదర్శించడం లక్ష్యంగా పెట్టుకుంది. హ్యుందాయ్ నిర్మాణం, జేసీబీ, ఏసీఈ, వోల్వో, టాటా హిటాచీ, కెటాలైన్, 3m, టికీ & షెల్, టీవిఎస్ మోటార్లు, టాటా మోటర్లు, టయోట, కటాలైన్, రైట్ జన్, ఐసీఈఎంఏ, అమ్మన్ ఇండియా, ఇండియన్ రోడ్ సర్వేతో సహా 65 కంటే ఎక్కువ ఎగ్జిబిటర్లు , పబ్లిక్ ఎక్స్పోలో పాల్గొంటున్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
విదేశీ ఆట వస్తువులకు నాణ్యత నిబంధనలు
కేంద్ర వాణిజ్యం, పరిశ్రమల మంత్రిత్వ శాఖకు చెందిన 'పరిశ్రమలు, అంతర్గత వాణిజ్య ప్రోత్సాహక విభాగం' , ఆట వస్తువుల నాణ్యత నియంత్రణ ఆదేశాన్ని  25.02.2020న జారీ చేసింది. అమలు తేదీని 01.09.2020గా ప్రకటించింది. పారిశ్రామిక సంఘాల విజ్ఞప్తి మేరకు, దీనిని 01.01.2021 వరకు పొడిగించింది.
ఈ ఆదేశం ప్రకారం, విదేశీ బొమ్మల నాణ్యత 'ఇండియన్ స్టాండర్డ్స్ ఫర్ సేఫ్టీ ఆఫ్ టాయ్స్' ప్రకారం ఉండటం తప్పనిసరి. బీఐఎస్  నిబంధనలు-2018లోని షెడ్యూల్-IIలోని స్కీమ్-I ప్రకారం తీసుకున్న లైసెన్స్ కింద, బ్యూరో ఆఫ్ ఇండియన్ స్టాండర్డ్స్  ప్రామాణిక ముద్రను అవి కలిగివుండాలి.
డైరెక్టర్ జనరల్ ఆఫ్ ఫారిన్ ట్రేడ్ , 02.12.2019న, 33/2015-2020 నంబరు ప్రకటన విడుదల చేసింది. దీనిప్రకారం, బొమ్మలను విదేశాల నుంచి దిగుమతి చేసుకుంటే, కన్సైన్మెంట్లలో ర్యాండమ్గా నమూనా పరీక్ష, అనుమతి తప్పనిసరి. విదేశీ లైసెన్సుదారుల బొమ్మల దిగుమతుల నుంచి నమూనాలను తీసుకుని పరీక్షించడానికి అధికారుల నియామకం జరిగింది. దీనికి సంబంధించిన 'ప్రామాణిక కార్యాచరణ' కస్టమ్స్ విభాగానికీ అందింది.
వినియోగదారుల వ్యవహారాలు, ఆహారం, ప్రజా పంపిణీ శాఖ సహాయ మంత్రి శ్రీ దన్వే రావ్సాహెబ్ దాదారావ్, ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
భారీ పరిశ్రమల మంత్రిత్వ శాఖ
ఇ- బస్సుల విస్తరణ
ఫాస్టర్ అడాప్షన్ అండ్ మాన్యుఫాక్చరింగ్ ఆఫ్ & ఎలక్ట్రిక్ వాహనాల  పథకం  పథకం) కింద మంజూరుచేసిన ఇ-బస్సుల మోహరింపు కోసం రాష్ట్రాల వారీ ప్రాధాన్యత గడువు ఏదీ లేదు. అయితే, ఇ-బస్సుల సేకరణ కోసం అన్ని ఎంపిక చేసిన నగరాలు / ఎస్టియులు భారీ పరిశ్రమల మంత్రిత్వ శాఖ 04 జూన్, 2019 వ తేదీని ఆసక్తి వ్యక్తీకరణ  నెం. 6 / 2019 ఎన్ఎబి లో ఇచ్చిన కాలక్రమాన్ని అనుసరించవలసి ఉంటుంది.
శిలాజ ఇంధనాలపై ఆధారపడడాన్ని తగ్గించేందుకు, వాహనాల ఉద్గారాల సమస్యను పరిష్కరించే లక్ష్యంతో దేశంలో ఎలక్ట్రిక్ వాహనాల తయారీ, వినియోగాన్ని ప్రోత్సహించేందుకు, ప్రభుత్వం మిశ్రిత & ఎలక్ట్రిక్ వాహనాల త్వరితగత తయారీ, కొనుగోలు లేదా స్వీకారం  పథకాన్ని 2015లో భారతదేశ వ్యాప్తంగా ప్రారంభించింది. ప్రస్తుతం ఫేమ్ ఇండియా పథకం ఫేజ్-2ను 01 ఏప్రిల్ 2010 నుంచి ఐదేళ్ళ పాటు, మొత్తం రూ.10,000 కోట్ల బడ్జెట్ తోడ్పాటుతో అమలు చేస్తున్నారు.
ఈ దశ ప్రజా & భాగస్వామ్య రవాణా విద్యుదీకరణకు మద్దతు ఇవ్వడం పై దృష్టిపెట్టడమే కాక సబ్సిడీ ద్వారా 7090 ఇ- బస్సులు, 5 లక్షల ఇ- త్రిచక్ర వాహనాలు, 55000 నాలుగు చక్ర ప్యాసింజర్ కార్లు, 10 లక్షల ద్విచక్రవాహనాలకు మద్దతు ఇవ్వడాన్ని లక్ష్యంగా పెట్టుకుంది. అదనంగా, ఎలక్ట్రిక్ వాహనాల వినియోగదారులలో ఆందోళనను తగ్గించడం కోసం చార్జింగ్ మౌలిక సదుపాయాల సృష్టికి మద్దతు ఇవ్వాలని నిర్ణయించింది. ఇంకా, దేశంలో ఎలక్ట్రిక్ వాహనాలను స్వీకరించడానికి ప్రభుత్వం ఈ క్రింది చర్యలు చేపట్టింది ః
బ్యాటరీ ధరలను తగ్గించేందుకు దేశంలో అడ్వాన్స్డ్ కెమిస్ట్రీ సెల్  తయారీకి సంబంధించి ప్రొడక్షన్ లింక్డ్ ఇన్సెంటివ్  పథకాన్ని 12 మే, 2021న ప్రభుత్వం ఆమోదించింది.
బ్యాటరీ ధర తగ్గడం వల్ల ఎలక్ట్రిక్ వాహనాల ధర తగ్గుతుంది. ఎలక్ట్రిక్ వాహనాలు ఆటోమొబైల్, ఆటో కాంపొనెంట్ల కోసం ఉత్పత్తి లంకెతో కూడిన చొరవ  పథకం కవర్ చేశారు. ఇది 15 సెప్టెంబర్, 2021న ఐదేళ్ళ కాలానికి రూ. 25,938 కోట్ల బడ్జెట్ వ్యయంతో ఆమోదించింది.
ఇవిల పై జిఎస్టీ 12% నుంచి 5% తగ్గింపు; చార్జర్ల / ఇవిల ఛార్జింగ్ స్టేషన్ల పై జీఎస్టీ 18% నుంచి 5%కి తగ్గించడం జరిగింది.
బ్యాటరీతో నడిచే వాహనాలకు గ్రీన్ లైసెన్స్ ప్లేట్లు ఇవ్వడమే కాక పర్మిట్ అవసరాల నుంచి మినహాయిస్తామని రోడ్డు రవాణా & హైవేల  ప్రకటించింది.
ఇవిలపై రహదారి పన్నును మినహాయించాలని రాష్ట్రాలకు సలహా ఇస్తూ ఎంఒఆర్టిహెచ్ నోటిఫికేషన్ జారీ చేసింది. ఇది ఇవిల ప్రారంభ ధరను తగ్గించడంలో సహాయపడుతుంది.
ఈ సమాచారాన్ని భారీ పరిశ్రమల మంత్రి శ్రీ క్రిషన్ పాల్ గుర్జర్ లోక్సభకు మంగళవారం లిఖితపూర్వకంగా ఇచ్చిన జవాబులో వెల్లడించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
డిబిటి/యాంటీ-కొవిడ్ల సంయోగంతో- కొవిడ్-19కు వ్యతిరేకంగా పనిచేసే ప్రతిరక్షకాల తయారీతో చికిత్స చేయడానికి కృషి జరుగుతోంది.
జన్యు కణాలను వేరుపరచి ప్రతిరక్షకాలను సంకేతనం చేయడం సార్స్-కోవ్-2, కొవిడ్19 కోసం నిర్బలకరణము చేయడం
సార్స్ కొరొనా వైరస్-2 వలన వచ్చే కొవిడ్-19 వలన అనేక మరణాలు సంభవిస్తున్నాయి. కానీ ఎటువంటి ప్రత్యేక చికిత్స లేకుండానే ఈ వైరస్ సోకిన వారు చాలా మంది కోలుకొంటున్నారు. వైరస్ దాడికి ప్రతిస్పందనగా శరీరంలోప ప్రతిరక్షకాల ఉత్పత్తి వలన ఇది జరుగుతోంది.
గత కొన్ని సంవత్సరాలుగా, ఈ వైరస్ సోకి కోలుకుంటున్న రోగి యొక్క ప్లాస్మా నుండి ప్రతిరక్షకాలను తీసుకుని డిఫ్తీరియా, టెటానస్, రాబిస్ మరియు ఎబోలా వంటి వివిధ వ్యాధులకు చికిత్స చేయడం జరుగుతోంది. జన్యుకణ-ఆధారిత రికంబిటాంట్ సాంకేతికత ద్వారా అటువంటి ప్రతిరక్షకాలను ప్రయోగశాలల్లో ఉత్పత్తి చేయడం జరుగుతోంది. సార్స్-2కు ప్రతిరక్షకాలతో అటువంటి చికిత్స చేయడానికి ప్రపంచ వ్యాప్తంగా తీవ్ర కృషి జరుగుతోంది.
భారత దేశంలో ప్రొ.విజయ్ చౌధురి నేతృత్వంలో భారత ప్రభుత్వ శాస్త్ర మరియు సాంకేతిక మంత్రిత్వ శాఖ పరిధిలోని జీవసాంకేతిక విజ్ఞాన శాఖ వారి సహాయ సహకారాలతో ఢిల్లీ యూనివర్సిటీ దక్షిణ క్యాంప్లో సెంటర్ ఫర్ ఇన్నోవేషన్ ఇన్ ఇఫోక్షియస్ డిసీజ్ రీసెర్చ్, ఎడ్యుకేషన్ అండ్ ట్రైనింగ్లో పరిశోధనలు జరుగుతున్నాయి.
వీరి బృందం జన్యుకణాలను వేరుచేసి ప్రతిరక్షకాలను సంకేతనం చేసి సార్స్-2 నిర్బలకరణము చేస్తున్నారు. ఇప్పటికే వారు కొవిడ్-19 నుండి కోలుకున్న రోగుల నుండి ప్రతిరక్షకాలను భారీగా సేకరించి వారి ప్రయోగశాలలో నిలువచేసి ఉంచారు.
ఈ ప్రతిరక్షక జన్యువులు ప్రయోగశాలలో ప్రరక్షకాలను మరల తయారు చేయుటకు ఉపయోగపడతాయి, ఇవి వైరస్ను నిర్బలకరణము చేయుటలో విజయవంతంగా పనిచేస్తాయి. ఇవి వైరస్కు వ్యతిరేకంగా పనిచేసే రోగనిరోధక మరియు చికిత్సకు ఉపయోగపడే ప్రతిరక్షాల బహువార్షిక వనరులుగా పనిచేస్తాయి.
కొవిడ్-19 వ్యతిరేక పరిశోధనలో భాగంగా ప్రొ.విజయ్ చౌధురి నాయకత్వంలో జాతీయ వ్యాధినిరోధక చికిత్సావిధాన సంస్థలోని డా. అమూల్య పండా మరియు జెన్నోవా బయోఫార్మాసూటికల్ లిమిటెడ్, పూణెకు చెందిన డా. సంజయ్ సింగ్ ఈ పరిశోధనలు చేస్తున్నారు.
[సంప్రదించవలసిన వ్యక్తి:ప్రొ.విజయ్ కె చౌధురి,ఇమెయిల్: vkchaudhary@south.du.ac.in]
(Visitor Counter : 163
కార్మిక, ఉపాధికల్పన మంత్రిత్వ శాఖ
ఎంప్లాయ్మెంట్ ఎక్స్ఛేంజ్ లో గ్రాడ్యుయేట్ల తప్పనిసరి నమోదు
దేశవ్యాప్తంగా జిల్లాల్లోని ఎంప్లాయిమెంట్ ఎక్స్ఛేంజీలలో గ్రాడ్యుయేట్లు తమ పేరు నమోదు చేసుకోవడం తప్పనిసరి చేయాలనే ప్రతిపాదన ప్రభుత్వం వద్ద లేదు. ఉపాధి సంబంధిత సేవలను పొందడం కోసం దేశవ్యాప్తంగా ఉన్న ఎంప్లాయిమెంట్ ఎక్స్ఛేంజీలలో పేరు నమోదు చేసుకోవడం అనేది పూర్తిగా స్వచ్ఛందం.
ఉద్యోగ శోధన, సరిపోలిక, కెరీర్ కౌన్సెలింగ్, వృత్తిపరమైన మార్గదర్శకత్వం, నైపుణ్యాభివృద్ధి కోర్సులపై సమాచారం మొదలైన వివిధ రకాల కెరీర్ సంబంధిత సేవలను అందించడానికి మంత్రిత్వ శాఖ నేషనల్ కెరీర్ సర్వీస్  ప్రాజెక్ట్ ను అమలు చేస్తోంది. ఈ సేవలు నేషనల్ కెరీర్ సర్వీస్ పోర్టల్  లో ఆన్-లైన్ లో అందుబాటులో ఉన్నాయి.
కేంద్ర కార్మిక, ఉపాధి మంత్రిత్వ శాఖ సహాయ మంత్రి శ్రీ రామేశ్వర్ ఈ రోజు రాజ్యసభలో ఈ సమాచారాన్ని తెలియజేశారు.
ప్రధాన మంత్రి కార్యాలయం
ధన్ తేరస్ నాడు ప్రజల కుశుభాకాంక్షలు తెలిపిన ప్రధాన మంత్రి
ధన్ తేరస్ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్ష లు తెలియజేశారు.
ప్రధాన మంత్రి ఒక ట్వీట్ లో –
‘‘విశిష్ట సందర్భం అయిన ధన్ తేరస్ ను పురస్కరించుకొని దేశ ప్రజలందరి కి ఇవే శుభాకాంక్ష లు.’’ అని పేర్కొన్నారు.
రక్షణ మంత్రిత్వ శాఖ
వైమానిక దళ సంఘం వార్షికోత్సవం
వైమానిక దళ సంఘం  ఈ రోజు 43వ వార్షికోత్సవం జరుపుకుంది. వైమానిక దళ సంఘం అధ్యక్షుడు, ఎయిర్ చీఫ్ మార్షల్  ఆర్కేఎస్ భదౌరియా, ఈ రోజు ఉదయం. ఏఐఎఫ్ విశ్రాంత ఉద్యోగుల తరపున జాతీయ యుద్ధ స్మారకం వద్ద పుష్పగుచ్ఛం ఉంచి, అమర వీరులకు నివాళులు అర్పించారు. ఆ తర్వాత, న్యూదిల్లీలోని సుబ్రొతో పార్క్లోని వైమానిక దళ ఆడిటోరియంలో వార్షిక సర్వసభ్య సమావేశం  జరిగింది.
ఏజీఎమ్కు ముఖ్య అతిథిగా హాజరైన చీఫ్ ఆఫ్ ఎయిర్ స్టాఫ్ , ఎయిర్ చీఫ్ మార్షల్ వీఆర్ చౌదరి, విశ్రాంత ఉద్యోగులను ఉద్దేశించి ప్రసంగించారు. గత ఒక సంవత్సర కాలంలో వైమానిక దళం సాధించిన విజయాలు, రాబోయే సంవత్సరాల ప్రణాళికల గురించి వివరించారు. అనుభవజ్ఞుల ధైర్యసాహసాలు, కృషి, త్యాగాన్ని సీఏఎస్ ప్రశంసించారు. ఏఎఫ్ఏ కోసం కోసం అంకితమైన ముగ్గురు అత్యుత్తమ విశ్రాంత అధికారులను సీఏఎస్ సత్కరించారు. ఏఎఫ్ఏ అభివృద్ధికి కృషి చేసిన వారిని కూడా ఆయన సన్మానించారు.
వైమానిక దళ సంఘం ఒక ప్రభుత్వేతర సంక్షేమ సంస్థ. వైమానిక దళ విశ్రాంత అధికార్లు, వారి కుటుంబాల సంక్షేమ కార్యక్రమాలు చేపడుతుంది. భర్తలను కోల్పోయిన మహిళలు, నిరుపేద పిల్లలకు ఆర్థికంగా సాయం చేస్తోంది. 1980 సెప్టెంబర్ 15న, మార్షల్ ఆఫ్ ది ఎయిర్ ఫోర్స్ అర్జన్ సింగ్ డీఎఫ్సీ ఆధ్వర్యంలో ఈ సంఘాన్ని స్థాపించారు. దీనికి దేశవ్యాప్తంగా ఇరవై శాఖలు ఉన్నాయి. యూకే, ఆస్ట్రేలియాలోనూ రెండు శాఖలు ఉన్నాయి. దాదాపు 92,141 వైమానిక దళ విశ్రాంత సిబ్బంది, 6,190 జీవిత భాగస్వాములు ఇందులో సభ్యులుగా ఉన్నారు.
బొగ్గు మంత్రిత్వ శాఖ
తొలిరోజు ఉల్లాసంగా సాగిన వాణిజ్య బొగ్గు గనుల వేలం
బొగ్గు అమ్మకాల కోసం బొగ్గు గనులను వేలం కార్యక్రమం తొలిరోజు ఉల్లాసంగా ముందుకు సాగింది. తొలిరోజు బొగ్గు గనుల వేలానికి బిడ్డర్ల నుంచి బలమైన, ఆరోగ్యకరమైన పోటీ కనిపించింది. వాణిజ్య మైనింగ్ కోసం బొగ్గుగనుల వేలంను
బొగ్గు మంత్రిత్వ శాఖ జూన్ 18, 2020న ప్రారంభించింది. రెండు దశల ఫార్వర్డ్ వేలం ప్రక్రియగా  దీనిని బొగ్గు మంత్రిత్వ శాఖ ఈ ప్రక్రియను చేపట్టింది. ఈ ప్రక్రియలో బిడ్డర్లు రిజర్వ్ ధర కంటే ఎక్కువ శాతం రెవెన్యూ షేర్తో బిడ్ వెయ్యాల్సి ఉంటుంది.
- బొగ్గు మంత్రిత్వ శాఖ వేలానికి ఉంచిన బొగ్గు బ్లాక్లు బిడ్డర్లలో విస్తృతమైన ఆసక్తిని కలిగించాయి. ఆఫర్లో వారు వివిధ బొగ్గు బ్లాకుల కోసం బిడ్లను సమర్పించారు.
-ఈ వేలంలో భాగంగా బిడ్డర్లు సమర్పించిన సాంకేతిక బిడ్లు మూల్యాంకనం చేయబడ్డాయి. ఈ మూల్యాంకనంలో భాగంగా సాంకేతికంగా అర్హత కలిగిన పలువురు బిడ్డర్ల జాబితాను ప్రకటించారు. దీనికి అనుగుణంగా బొగ్గు గనుల వాణిజ్య ప్రయోజనం కోసం బొగ్గు గనుల ఎలక్ట్రానిక్ వేలం.. ఈ రోజు ఉదయం 11:00 గంటలకు బొగ్గు మంత్రిత్వ శాఖ ప్రారంభించింది.
- ఈ-వేలంలో మొదటి రోజు బలమైన పోటీని చవిచూసింది కొన్ని గనుల వేలం 3-4 గంటలకు పైగా జరుగుతోంది.
- వేలం వేసిన అన్ని గనులలో ఫైనల్ ఆఫర్ 10 శాతం పైననే ఉంది, ఇది మార్కెట్లో బొగ్గు గనులకు ఉన్న బలమైన డిమాండ్ను సూచిస్తుంది.
తొలి రోజు ఫలితాలు కిందన ఇవ్వబడ్డాయి:
|
|
S. No.
|
|
Name of the Mine
|
|
State
|
|
PRC 
|
|
Geological Reserves 
|
|
Closing Bid Submitted by
|
|
Reserve Price 
|
|
Final Offer 
|
|
Annual Revenue Generated 
|
|
1
|
|
Takli Jena Bellora North and Takli Jena Bellora South
|
|
Maharashtra
|
|
1.50
|
|
117.26
|
|
AUROBINDO REALITY AND INFRASTRUCTURE PRIVATELIMITED/146875
|
|
4
|
|
30.75
|
|
267.16
|
|
2
|
|
Urtan
|
|
Madhya Pradesh
|
|
0.65
|
|
55.391
|
|
JMS MINING PRIVATE LIMITED/147074
|
|
4
|
|
10.50
|
|
124.27
|
|
3
|
|
MarkiMangli II
|
|
Maharashtra
|
|
0.30
|
|
11.44
|
|
YAZDANI INTERNATIONAL PVT. LTD. / 148341
|
|
4
|
|
30.75
|
|
53.43
|
|
4
|
|
Radhikapur West
|
|
Odisha
|
|
6.00
|
|
312.04
|
|
VEDANTA LIMITED/68522
|
|
4
|
|
21.00
|
|
592.28
|
|
5
|
|
Chakla
|
|
Jharkhand
|
|
5.30
|
|
76.05
|
|
HINDALCO INDUSTRIES LIMITED/64856
|
|
4
|
|
14.25
|
|
519.54
విద్యుత్తు మంత్రిత్వ శాఖ
ముందు వరుస ఆరోగ్య కార్యకర్తలకు నాణ్యమైన భోజనాన్ని అందించేందుకు తాజ్ సాట్స్ తో కలిసి పని చేయనున్న ఆర్.ఈ.సి. లిమిటెడ్
మే 24 నాటికి 4.58 లక్షల కిలో గ్రాముల ఆహార ధాన్యాలు, 1.26 లక్షల భోజన ప్యాకెట్లు, 9600 లీటర్ల శానిటైజర్లు, 3400 పి.పి.ఈ. కిట్లు మరియు 83,000 మాస్క్ లను పంపిణీ చేసిన పి.ఎస్.యు.
విద్యుత్ మంత్రిత్వ శాఖ కింద ఉన్న కేంద్ర పి.ఎస్.యు మరియు భారతదేశపు అతిపెద్ద విద్యుత్ ఫైనాన్షియర్లలో ఒకరైన ఆర్.ఈ.సి. లిమిటెడ్, కీలకమైన ప్రభుత్వ ఆసుపత్రులలోని వైద్య సిబ్బందికి, దేశవ్యాప్త పేద రోజువారీ కూలీ కార్మికులకు ఆహారం అందించే కార్యక్రమాన్ని నిర్వహిస్తోంది.
ఆర్.ఈ.సి. లిమిటెడ్ యొక్క సి.ఎస్.ఆర్.కు చెందిన ఆర్.ఈ.సి. ఫౌండేషన్, న్యూఢిల్లీలోని సఫ్దార్ జంగ్ హాస్పిటల్ లో వైద్య సిబ్బంది కోసం ప్రత్యేకంగా తయారు చేసిన పోషకాలతో కూడిన భోజన ప్యాకెట్లను పంపిణీ చేయడానికి తాజ్ సాట్స్  తో ఒప్పందం కుదుర్చుకుంది. న్యూఢిల్లీలోని ముందు వరుస ఆరోగ్య కార్యకర్తలకు ప్రతి రోజు 300 ఆహార పొట్లాల పంపిణీ ద్వారా కృతజ్ఞతలు తెలుపుతున్నారు. ఈ చొరవ ద్వారా న్యూఢిల్లీలోని 18,000 మందికి పైగా భోజనం అందించబడుతుంది.
అదే సమయంలో వివిధ జిల్లాల అధికారులు, ఎన్జీఓలు మరియు విద్యుత్ పంపిణీ సంస్థల  సహకారంతో ఆర్.ఈ.సి. ఇప్పటికే దేశ వ్యాప్తంగా పేదలకు వండిన భోజనం మరియు రేషన్ సామగ్రిని అందిస్తోంది. దేశ వ్యాప్తంగా లాక్ డౌన్ ప్రకటించిన నేపథ్యంలో ఈ చొరవ తీసుకున్నారు. లాక్ డౌన్ పూర్తయ్యే వరకూ ఇది కొనసాగుతుంది. 2020 మే 24 నాటికి, కార్పొరేషన్ 4.58 లక్షల కిలోగ్రాముల ఆహార ధాన్యాలు, 1.26 లక్షల భోజన ప్యాకెట్లు, 9600 లీటర్ల శానిటైజరు, 3400 పి.పి.ఈ. కిట్లు మరియు 83,000 మాస్క్ లను పంపిణీ చేసింది.
ఆర్.ఈ.సి. లిమిటెడ్  భారతదేశమంతటా నవరత్న ఎన్.బి.ఎఫ్.సి విద్యుత్ రంగ ఫైనాన్సింగ్ మరియు అభివృద్ధి పై దృష్టి సారించింది. 1969లో స్థాపించబడిన ఆర్.ఈ.సి. లిమిటెడ్ తన కార్యకలాపాలను యాభై ఏళ్ళకు పైగా నిర్వహిస్తోంది. ఇది విద్యుత్ రంగ్ విలువ గొలుసు అంతటా ఆర్థిక సహాయం అందిస్తుంది. అంతే కాకుండా, విద్యుత్ రంగంలో దీన్ దయాల్ ఉపాధ్యాయ గ్రామ జ్యోతి యోజన , సౌభాగ్య వంటి ప్రధాన పథకాలకు ఆర్.ఈ.సి. కూడా ప్రభుత్వానికి నోడల్ ఏజెన్సీ.
రక్షణ మంత్రిత్వ శాఖ
కెన్యాలోని మొంబాసాను సందర్శించిన ఐఎన్ఎస్ సునయన
సముద్ర తీరంతో ఉన్న పొరుగు దేశాలతో ద్వైపాక్షిక సంబంధాలను బలోపేతం చేసేందుకు, 'ఓషన్ రింగ్ ఆఫ్ యోగా' అంశంతో, ఐఎన్ఎస్ సునయన కెన్యాలోని మొంబాసాను ఈ నెల 20-23 తేదీల్లో పర్యటించింది. భారత హైకమిషన్ కార్యాలయ అధికారులు నౌకకు స్వాగతం పలికారు. కెన్యా నేవీ డిప్యూటీ కమాండర్ బ్రిగేడియర్ వై.ఎఎస్. అబ్దితో నౌక కమాండింగ్ అధికారి సమావేశం అయ్యారు. ప్రపంచాన్ని ఒకే మాటపైకి తీసుకురావడంలో యోగా ప్రాముఖ్యత గురించి వివరించారు. జూన్ 21న అంతర్జాతీయ యోగా దినోత్సవం సందర్భంగా, భారత నౌకాదళ సిబ్బంది & కెన్యా నౌకాదళం కలిసి ఓడలో యోగా చేశారు.
రెండు నౌకాదళాలు సంయుక్తంగా సముద్రంలో విన్యాసాలు చేశాయి. రెండు దేశాల నౌకాదళ సిబ్బంది నౌకాశ్రయంలో కాల్పుల పోరాటం & నష్ట నియంత్రణ, బోర్డింగ్ విన్యాసాలు, అసమాన ప్రమాద విన్యాసాలు, వీబీఎస్ఎస్ నిర్వహించారు. కెన్యా నౌకదళం కోసం హెఏడీఆర్ క్యాప్సూల్ కూడా చేపట్టారు.
కెన్యా సాయుధ దళాల అధిపతి  జనరల్ ఫ్రాన్సిస్ ఒగోల్లా గౌరవార్థం, నౌకాదళం డిప్యూటీ చీఫ్ వైస్ అడ్మిరల్ సంజయ్ మహీంద్రు సునయనలో విందు ఇచ్చారు. నైరోబీలోని భారత హైకమిషనర్ శ్రీమతి నంగ్యా ఖంపా కూడా ఈ కార్యక్రమంలో పాల్గొన్నారు. కెన్యా నావికాళదానికి భారత నౌకాదళం శిక్షణ ఇచ్చి, స్నేహాన్ని చాటినందుకు సీడీఎఫ్ కృతజ్ఞతలు తెలిపారు. రెండు దేశాల మధ్య నిరంతర సహకారం పట్ల తన నిబద్ధతను వ్యక్తం చేశారు. కెన్యా నావికాదళం కమాండర్ మేజర్ జనరల్ జిమ్సన్ ముతైకి 200 లైఫ్ జాకెట్లను డీసీఎన్ఎస్ బహుమతిగా ఇచ్చింది.
భారతీయ నౌకాదళం, తన సామాజిక సేవ కార్యకలాపాల్లో భాగంగా మొంబాసాలోని ఒక అనాథ శరణాలయానికి సరుకులను విరాళంగా ఇచ్చింది.
ఐఎన్ఎస్ సునయన మొంబాసా నుంచి తిరిగి బయలుదేరినప్పుడు, కెన్యా నౌకాదళ నౌక జసిరితో కలిసి జూన్ 23న పాసేజ్ విన్యాసాలు  నిర్వహిచింది. ఐఎన్ఎస్ సునయన మొంబాసాను సందర్శించడం రెండు దేశాల మధ్య బలమైన, దీర్ఘకాల బంధాన్ని గుర్తు చేసింది. సముద్ర రంగంలో ద్వైపాక్షిక సహకారాన్ని మరింత పటిష్టం చేస్తుంది.
____
(Visitor Counter : 71
అంతరిక్ష విభాగం
అంతరిక్ష కార్యకలాపాల కోసం సాంకేతిక మార్గదర్శనం, సౌకర్యాల వినియోగాన్ని అభ్యర్థిస్తూ 26 కంపెనీలు, అంకుర సంస్థలు ఇస్రోను సంప్రదించాయి: డా.జితేంద్ర సింగ్
అంతరిక్ష కార్యకలాపాల కోసం సాంకేతిక మార్గదర్శనం, సౌకర్యాల వినియోగాన్ని అభ్యర్థిస్తూ 26 కంపెనీలు, అంకుర సంస్థలు ఇస్రోను సంప్రదించినట్లు, లోక్సభకు సమర్పించిన లిఖితపూర్వక సమాధానంలో కేంద్ర అణుశక్తి, అంతరిక్ష శాఖ సహాయ మంత్రి  డా.జితేంద్ర సింగ్ వెల్లడించారు. భారత భూభాగంతోపాటు చుట్టూ 1500 కి.మీ. వరకు పీఎన్టీ  సేవలను వినియోగదారులకు అందించేలా, భారత శాటిలైట్ ఆధారిత స్వతంత్ర నావిగేషన్ వ్యవస్థ అయిన "నావిక్" ను భారత్ అభివృద్ధి చేసి ఆచరణలోకి తెచ్చినట్లు మంత్రి వివరించారు.
భారత్లో టెలికాం సేవలు అందించే సంస్థలు లేదా తయారీదారులు భారత్లో వృద్ధి చేసిన జీపీఎస్ వ్యవస్థను ఉపయోగించడం ప్రారంభించారా అన్న అంశానికి సమాధానంగా, ప్రధాన మొబైల్ చిప్సెట్ తయారీదారులు  నావిక్ ఆధారిత మొబైల్ ప్రాసెసర్లను విడుదల చేసినట్లు డా.జితేంద్ర సింగ్ తెలిపారు. ఈ ప్రాసెసర్లను కలిగిన మొబైల్ ఫోన్లను భారత విఫణిలోకి తెచ్చినట్లు మంత్రి వెల్లడించారు. అంతర్జాతీయ టెలికాం ముఖ్యాంశాల్లో నావిక్ను భాగం చేయడంలో భారత ప్రభుత్వం సఫలమైనట్లు మంత్రి తన లిఖితపూర్వక సమాధానంలో వివరించారు.